text: ডাচ-বাংলা ব্যাংক লিমিটেড (ডিবিবিএল) বাংলাদেশ ও নেদারল্যান্ডের যৌথ উদ্যোগে প্রতিষ্ঠিত ব্যাংক। এটি এম. সাহাবুদ্দিন আহমদ (বাংলাদেশ) এবং উন্নয়নশীল দেশগুলির জন্য ডাচ ফিনান্সিং সংস্থা নামক নেদারল্যান্ডের একটি কোম্পানির  যৌথ উদ্যোগে প্রতিষ্ঠা পায়। এটি  ব্যাংকিং সেবা দেয়ার উদ্দেশ্য নিয়ে ব্যাংক কোম্পানি আইন ১৯৯১ দ্বারা প্রতিষ্ঠিত এবং কোম্পানি আইন ১৯৯৪ দ্বারা পাবলিক লিমিটেড কোম্পানি হিসাবে নিবন্ধিত হয়। ডিবিবিএল আনুষ্ঠানিক যাত্রা শুরু করে ৩ জুন, ১৯৯৬ সালে। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ -এ ২০০৪ সালে নিবন্ধিত।
  
  ব্যাংকিং কার্যক্রম
  
  শাখা ও এটিএম
  বর্তমানে সারা দেশে এই ব্যাংকের প্রায় ৫০০০টি এটিএম বুথ (দেশের সর্ব বৃহত এটিএম নেটওর্য়াক) রয়েছে। এছাড়া ব্যাংকটির প্রায় ৩১০০টি এজেন্ট বাংকিং অফিস এবং  ১১০০টি ফার্স্ট-ট্রাক রয়েছে। ব্যাংকটির বর্তমান শাখা সংখ্যা ২০৩টি।
  
  মোবাইল ব্যাংকিং 
  ডাচ বাংলা ব্যাংক বাংলাদেশে সর্বপ্রথম মোবাইল ব্যাংকিং "ডাচ বাংলা মোবাইল ব্যাংক" চালু করে ৩১ মার্চ ২০১১ সালে। যেটি বর্তমানে রকেট নামে পরিবর্তন করা হয়েছে। মোবাইল ব্যাংকিং সেবা দেয়ার ক্ষেত্রে নেতৃত্বের ভূমিকায় রয়েছে ব্র্যাক ব্যাংকের সহযোগী প্রতিষ্ঠান ’বিকাশ’ এবং ডাচ-বাংলা মোবাইল ব্যাংক 'রকেট'।
  
  সামাজিক দায়বদ্ধতা
  প্রতি বছর ডাচ বাংলা ব্যাংক গরীব ও মেধাবী শিক্ষার্থীদের ১০২ কোটি টাকার মেধাবৃত্তি প্রদান করে।
  
  তথ্যসূত্র
  
  আরো দেখুন
   নগদ
   বিকাশ
   শিওরক্যাশ
  
  বহিঃসংযোগ
   ডাচ বাংলা ব্যাংক অফিশিয়াল ওয়েবসাইট 
  
  বিষয়শ্রেণী:বাংলাদেশের ব্যাংক
  বিষয়শ্রেণী:১৯৯৫-এ প্রতিষ্ঠিত ব্যাংক
  বিষয়শ্রেণী:বাংলাদেশের বেসরকারি ব্যাংক
title: ডাচ-বাংলা ব্যাংক লিমিটেড